**ՀԻՄԱՎՈՐՈՒՄ
ԱԲՈՎՅԱՆ ՀԱՄԱՅՆՔԻ 2018 ԹՎԱԿԱՆԻ ԲՅՈՒՋԵԻ ԿԱՏԱՐՄԱՆ ՏԱՐԵԿԱՆ ՀԱՇՎԵՏՎՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

  Աբովյան համայնքի 2018 թվականի բյուջեի կատարման վերաբերյալ տարեկան հաշվետվությունը Որոշման նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 5-րդ կետի, 83-րդ հոդվածի 2-րդ մասի,  «Հայաստանի Հանրապետության բյուջետային համակարգի մասին»  օրենքի 35-րդ հոդվածի 5-րդ մասի  և հաշվի առնելով «Ասատրյանս» սահմանափակ պատասխանատվությամբ  ընկերության  2019 թվականի մարտի  18-ի անկախ աուդիտորական եզրակացությունը.
 2018 թվականին համայնքի վարչական բյուջեի եկամուտները ծրագրով նախատեսված 1 461 485.8 հազար դրամի դիմաց փաստացի կազմել է 1 496 713.2 հազար դրամ, արձանագրելով տարեկան ծրագրային ցուցանիշի 2.4 % գերակատարում, որը կազմում է 35 227.4 հազար դրամ: 2018 թվականի ընթացքում համայնքի բյուջեի սեփական եկամուտների հավաքագրումը ունեցել է տատանողական վարքագիծ, ամենաբարձր ցուցանիշը գրանցելով դեկտեմբեր ամսին:
 Միջին ամսական եկամուտը կազմել է 66 121.2 հազար դրամ, նախորդ տարվա 61 372.2 հազար դրամի դիմաց (առանց պաշտոնական տրանսֆերտների):
 Հաշվետու տարում վարչական բյուջեի հավաքագրած եկամուտների 53.0 %-ը ապահովվել է սեփական եկամուտների հաշվին, իսկ 47.0 %-ը` պետական բյուջեից ֆինանսական համահարթեցման սկզբունքով տրամադրվող դոտացիաների և նպատակային հատկացումների (սուբվենցիաներ) հաշվին:
 Գույքային հարկեր անշարժ գույքից եկամտի հաշվին համայնքի բյուջեն համալրվել է 89 891.2 հազար դրամով` կատարվելով 105.8 %-ով, որի հաշվին բյուջե է մուտքագրվել լրացուցիչ 4 891.2 հազար դրամ։ Ծրագրում ներառված շենքերի և շինությունների համար՝ ֆիզիկական անձանցից եկամտի հաշվին համայնքի բյուջեն հաշվետու տարում համալրվել է 36 168.7 հազար դրամով` կատարվելով 106.4 %-ով, ապահովելով վարչական բյուջեի եկամուտների 2.4 % -ը` որի արդյունքում բյուջեն համալրվել է լրացուցիչ 2 168.7 հազար դրամով, իսկ իրավաբանական անձանցից հավաքագրված գումարը կազմում է 29 740.4 հազար դրամ՝ կատարվելով 107.0 %-ով, ապահովելով վարչական բյուջեի եկամուտների 2.0 % -ը` որի արդյունքում բյուջեն համալրվել է լրացուցիչ 1 970.4 հազար դրամով։
 Համայնքի տարածքում գտնվող հողերի հարկի գծով եկամուտների հավաքագրման ցուցանիշը տարեկան ծրագրային ցուցանիշի (23 000.0 հազար դրամ) նկատմամբ գերակատարվել է 3.3 %-ով կամ 752.0 հազար դրամով` կազմելով բյուջեի եկամուտների 1.6 %-ը:
 Գույքային հարկեր այլ անշարժ գույքից՝ գույքահարկ փոխադրամիջոցների համար եկամտի հաշվին համայնքի բյուջեն հաշվետու տարում համալրվել է 225 050.2 հազար դրամով` կատարվելով 109.8 %-ով, ապահովելով բյուջեի եկամուտների 15.0 % -ը` որի արդյունքում բյուջեն համալրվել է լրացուցիչ 20 050.2 հազար դրամով։
 Տեղական տուրքերի հաշվին համայնքի բյուջեն հաշվետու տարում համալրվել է 31 966.6 հազար դրամով` կատարվելով 122.4 %-ով, ապահովելով բյուջեի ընդհանուր եկամուտների 2.1 %-ը։ Գերակատարման հետևանքով բյուջե հավելյալ մուտքագրվել է 5 846.6 հազար դրամ:
 Պետական տուրքերի հաշվին համայնքի բյուջեն հաշվետու տարում համալրվել է 34 106.0 հազար դրամով` կատարվելով 128.7 %-ով, ապահովելով բյուջեի ընդհանուր եկամուտների 2.3 % -ը։ Արդյունքում բյուջե հավելյալ մուտքագրվել է 7 606.0 հազար դրամ։
 Ընթացիկ տարում պաշտոնական դրամաշնորհների հաշվին բյուջեն համալրվել է 703 258.7 հազար դրամով, որը կազմում է վարչական բյուջեի մուտքերի 47.0 %-ը, որի 98.8 %-ը համալրվել է պետական բյուջեից ֆինանսական համահարթեցման սկզբունքով տրամադրվող դոտացիաների հաշվին, իսկ 1.2 %-ը՝ պետական բյուջեից տրամադրվող նպատակային հատկացումների (սուբվենցիաներ) հաշվին։
 Այլ եկամուտները պլանավորված 415 577.1 հազար դրամի դիմաց կատարվել է 412 410.4 հազար դրամ։ Այլ եկամուտները կազմում են վարչական բյուջեի եկամուների 27.6 %-ը։ Այլ եկամուտների մեջ ներառված գույքի վարձակալությունից եկամուտները կազմում են 24 364.1 հազար դրամ, ապահովելով եկամուտների 1.6 %-ը, գերակատարվելով՝ 1 864.1 հազար դրամով, պետության կողմից տեղական ինքնակառավարման մարմիններին պատվիրակված լիազորությունների իրականացման ծախսերի ֆինանսավորման համար պետական բյուջեից ստացվող միջոցները՝ 5 354.1 հազար դրամը ամբողջությամբ հատկացվել է, որը կազմել է բյուջեի 0.4 %-ը, վարչական գանձումներից մուտքերը՝ 313 942.8 հազար դրամը, կազմել են հավաքագրած եկամուտների 21.0 %-ը` թերակատարվելով 277.2 հազար դրամով, տույժերից, տուգանքներից մուտքերը՝ 420.1 հազար դրամը, կազմել են եկամուտների 0.02 %-ը` թերակատարվելով 79.9 հազար դրամով, այլ եկամուտները բյուջեն համալրել են 68 329.4 հազար դրամով` կազմելով եկամուտների 4.6 %-ը: 2018 թվականին համայնքի բյուջեի միջոցների հաշվին ծախսերի ֆինանսավորմանն է ուղղվել 1 577 265.8 հազար դրամ` ապահովելով տարեկան ծրագրի 83.7 %-ի կատարում: Հաշվետու տարում ընթացիկ ծախսերի ֆինանսավորմանը հատկացվել է 1 346 734.9 հազար դրամ, կատարվելով 89.8 %-ով, որը կազմում է ամբողջ ծախսերի 85.4 %-ը: Ընթացիկ ծախսերից աշխատանքի վարձատրության հոդվածին է հատկացվել ընթացիկ ծախսերի 12.5 %-ը, որը կազմում է 168 866.2 հազար դրամ, ծառայությունների և ապրանքների ձեռքբերմանը (Էներգետիկ ծառայություն, կոմունալ ծառայություն, կապի ծառայություն, ապահովագրական ծախսեր, պայմանագրային և մասնագիտական ծառայությունների ձեռքբերում, մեքենաների և սարքավորումների ընթացիկ նորոգում և պահպանում, նյութերի ձեռքբերում) հատկացվել է 67 856.0 հազար դրամ, որը կազմում է ընթացիկ ծախսերի 5.0 %-ը ՝ նախորդ տարվա 83 078.9 հազար դրամի փոխարեն, hամայնքային ոչ առևտրային կազմակերպություններին սուբսիդաների տեսքով հատկացվել է համայնքի վարչական բյուջեի եկամուտների 81.4 %-ը կամ 1 096 510.8 հազար դրամ, որից որպես դրամաշնորհ է հատկացվել 8 214.0 հազար դրամ՝ կազմելով վարչական ծախսերի 0.6 %-ը։ Համայնքի սոցիալապես անապահով բնակիչներին և ուսանողներին հատկացվել է 3 177.0 հազար դրամ, որը կազմում է վարչական բյուջեի եկամուտների 0.2 %-ը, այլ ծախսերի կատարմանն է հատկացվել ծախսերի 0.2 % -ը կամ 2381.0 հազար դրամ։ Հաշվետու տարում համայնքային բյուջեի ծախսերի 14.6 %-ը կամ 230 530.8 հազար դրամը ուղղվել է ոչ ֆինանսական ակտիվների գծով ծախսերի ֆինանսավորմանը: Միջոցների հիմնական մասը` 164 017.6 հազար դրամը կամ կապիտալ ծախսերի 71.1 %-ը տրամադրվել է կապիտալ նորոգման աշխատանքներին, 3.2 %-ը հատկացվել է այդ աշխատանքների նախագծահետազոտական, գեոդեզիական և քարտեզագրական փաստաթղթերի կազմմանը։ Կապիտալ ծախսերի 25.7 %-ը կամ 59 225.6 հազար դրամը ծախսվել է տրանսպորտային և վարչական սարքավորումներ ձեռք բերելու համար: 2018 թվականի ընթացքում համայնքային բյուջեում ընդհանուր բնույթի հանրային ծառայություններ ոլորտի ծախսերը կազմել են 231156.0 հազար դրամ, որը կազմում է ամբողջ ծախսերի 14.7 %-ը։ Ոլորտի ծախսերի 195 621.2 %-ը կամ 14.7 %-ը ուղղվել է տեղական ինքնակառավարման մարմինների պահպանման ծախսերին, 6.4 %-ը՝ ընդհանուր բնույթի հանրային այլ ծառայությունների ձեռքբերմանը, իսկ 9.6 %-ը ուղղվել է կապիտալ վերանորոգման աշխատանքների և վարչական սարքավորումների ձեռքբերմանը:
 Հաշվետու տարում ընդհանուր ծախսերի 6.9 %-ը ուղղվել է համայնքում տնտեսական հարաբերությունների կարգավորմանը: Ասֆալտապատման և փողոցների գծանշման համար հատկացվել 108 466.6 հազար դրամ:
 Այս ոլորտում ներառված ոչ ֆինանսական ակտիվների իրացումից մուտքերը նախատեսված 284 243.3 հազար դրամի դիմաց կատարվել է 369 215.2 հազար դրամով՝ կատարվելով 130.0 %-ով։
 2018 թվականին շրջակա միջավայրի պաշտպանության համար հատկացվել է 422 562.6 հազար դրամ, որից 35 218.9 հազար դրամը կամ բնագավառի համար հատկացված ծախսերի 8.3 %-ը հատկացվել է այդ բնագավառի համար օգտագործվող մեքենա-մեխանիզմները համալրելու համար: Շրջակա միջավայրի պաշտպանության ոլորտին է հատկացվել ամբողջ ծախսերի 26.8 %-ը:
 Բնակարանային շինարարության և կոմունալ ծառայության ոլորտին համայնքի 2018 թվականի բյուջեից հատկացվել է 137 345.9 հազար դրամ, որի 48.0 %-ը ուղղվել է «Աբովյանի քաղաքային տնտեսություն» համայնքային ոչ առևտրային կազմակերպության պահպանման և ոչ առևտրային կազմակերպություններում ընթացիկ վերանորգման աշխատանքների իրականացմանը, իսկ 51.3 %-ը կամ 70 506.3 հազար դրամը հատկացվել է «Աբովյանի կոմունալ տնտեսություն» համայնքային ոչ առևտրային կազմակերպությանը՝ փողոցների լուսավորության համակարգի պահպանման, շահագործման և կապիտալ աշխատանքների համար:
 Այս բնագավառի համար ծախսվել է ամբողջ ծախսերի 8.7 %-ը:
 2018 թվականին այս ոլորտին է հատկացվել փաստացի կատարված ծախսերի 2.1 %-ը։ «Աբովյանի համայնքային գրադարան» համայնքային ոչ առևտրային կազմակերպության պահպանմանն է ուղղվել այս ոլորտի ծախսերի 35.4 %-ը։
 Հանգիստ, մշակույթ և կրոն ոլորտի համար հատկացված միջոցների 58.4 %-ը ուղղվել է քաղաքում սպորտային և մշակությային միջոցառումներ կազմակերպելու համար, քաղաքային այգու կառուցմանն է հատկացվել 950.0 հազ. դրամ, որը կազմում է ոլորտի ծախսերի 2.9 %-ը: Կրթության ոլորտին է տրամադրվել բյուջեի միջոցների 40.7 %-ը: Համայնքում գործող 9 նախադպրոցական հիմնարկների պահպանմանը և կապիտալ վերանորոգման աշխատանքներին է հատկացվել ոլորտի համար նախատեսված գումարի 65.2 %-ը, որից 2 810.0 հազար դրամը հատկացվել է կապիտալ ծախսերի կատարմանը: Արտադպրոցական հիմնարկների պահպանմանն է հատկացվել այդ ոլորտի համար ծախսված գումարի 36.4 %-ը:
Կրթության ոլորտին հատկացված ծախսերի 0.2 %-ը տրամադրվել է բարձրագույն մասնագիտական կրթություն ստացող երիտասարդների ուսման վարձի մասնակի փոխհատուցմանը:
 2018 թվականին պահպանել է համայնքի կողմից որդեգրված սոցիալական քաղաքականության հիմնական ուղղությունը` նպաստներ և օգնություններ բնակչությանը, որը հաշվետու տարում կազմում է 1 937.0 հազար դրամ կամ ամբողջ ծախսերի 0.1 %-ը:
 Հաշվետու ժամանակահատվածում Աբովյան համայնքի 2018 թվականի բյուջեն կատարվել է 389 403.4 հազար դրամ հավելուրդով նախատեսված 100 740.8 հազար դրամ պակասուրդի  դիմաց։
 01.01.2018 - 31.12.2018 թ.թ. ընկած ժամանակահատվածի համար կատարվել է ֆինանսական հաշվետվությունների աուդիտ` «Ասատրյանս» սահմանափակ պատասխանատվությամբ ընկերության կողմից:

ՀԱՄԱՅՆՔԻ ՂԵԿԱՎԱՐ՝ Վ. ԳԵՎՈՐԳՅԱՆ